

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA VLADISLAVCI**

**OPĆINSKO VIJEĆE**

Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst i 8/20), članka 2. stavka 2. Odluke o suglasnosti na provedbu ulaganja na području Općine Vladislavci u 2020. godini („Službeni glasnik“ Općine Vladislavci br. 5/20 i 8/20) i članka 22. Pravilnika o provedbi postupaka jednostavne nabave („Službeni glasnik“ Općine Vladislavci br. 9/20 ) u postupku nabave robe – opskrba električnom energijom za razdoblje od 12 mjeseci, procijenjene vrijednosti nabave u iznosu od 144.800,00 kn bez PDV-a, Općinsko vijeće Općine Vladislavci na svojoj 28. sjednici, održanoj dana 23. studenoga 2020. godine, donosi

**ODLUKU O ODABIRU**

**u postupku jednostavne nabave br. N-14/20**

**Članak 1.**

Kao najpovoljnija ponuda u postupku nabave robe – opskrba električnom energijom za razdoblje od 12 mjeseci, broj jednostavne nabave : N-14/20, odabrana je ponuda ponuditelja: **E.ON Energija d.o.o. Zagreb, Capraška ulica 6, O.I.B. 81103558092 sa cijenom ponude od 56.040,75 kuna (bez troškova PDV-a), odnosno ukupnom cijenom ponude od 63.326,05 kuna (sa troškovima PDV-a).**

Razlog odabira: najniža cijena.

Broj zaprimljenih ponuda i nazivi ponuditelja: 1. E.ON Energija d.o.o. Zagreb, Capraška 6, 2. Hep Opskrba d.o.o. Zagreb, ulica grada Vukovara 37, Zagreb.

**Članak 2.**

Ovlašćuje se općinski načelnik za sklapanje ugovora s odabranim ponuditeljem, za izvršenje isplate sukladno potpisanom ugovoru o jednostavnoj nabavi kao i za poduzimanje svih ostalih radnji vezano uz izvršenje ugovora.

**Članak 3.**

Odluka o odabiru zajedno s preslikom Zapisnika o otvaranju, pregledu i ocjeni ponuda dostavlja se bez odgode svim ponuditeljima na dokaziv način

**Članak 4.**

Ova Odluka stupa na snagu danom donošenja, i objavit će se u „Službenom glasniku Općine Vladislavci.

KLASA: 406-01/20-05/14

UR.BROJ: 2158/07-02-20-7

Vladislavci , 23. studenoga 2020.

 **Predsjednik**

**Općinskog vijeća**

Krunoslav Morović, v.r.